Leul și-a continuat marți deprecierea, coborând cu 0,30 bani (0,06%) față de euro, astfel încât moneda europeană a atins un nou maxim istoric, cursul afișat de Banca Națională a României (BNR) fiind 4,7759 lei/euro.

BNR a cotat luni euro la 4,7729 de lei, acesta fiind ultima cotație record. Pe piața interbancară moneda națională s-a tranzacționat între 4,7729 și 4,7788 de lei pentru un euro.

Pe de altă parte, leul a câștigat teren în fața dolarului american, care a ajuns la 4,3145 lei, în scădere cu 0,14 de bani (-0,03%), față de cursul de luni, respectiv 4,3159 lei/dolar.